**Ministru kabineta rīkojuma projekta „Par Latvijas Republikas delegāciju Starptautiskā Valūtas fonda un Pasaules Bankas grupas pilnvarnieku pavasara sanāksmē 2020. gada 17.-19. aprīlī”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 6. pantu un likuma „Par Latvijas Republikas iestāšanos Starptautiskajā valūtas fondā” 8. pantu Ministru kabinetam piešķirts pilnvarojums izdot norādījumus, kas nepieciešami, lai izpildītu Latvijas saistības pret augstāk minētajām institūcijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir Starptautiskā Valūtas fonda (IMF) un Pasaules Bankas grupas (WBG) dalībvalsts kopš 1992. gada. Sadarbību ar IMF nosaka likums „Par Latvijas Republikas iestāšanos Starptautiskajā valūtas fondā”. Savukārt sadarbību ar WBG nosaka likums „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā”.  IMF un WBG pilnvarnieku pavasara sanāksme tiek organizēta katru gadu un tajā piedalās IMF un WBG pilnvarnieki un amatpersonas, kā arī privātā sektora un nevalstisko organizāciju pārstāvji, un citi dalībnieki. Paralēli oficiālajām IMF un WBG sanāksmēm tiek organizēti arī semināri un paneļdiskusijas par aktuālajiem pasaules ekonomikas un sadarbības attīstības jomā jautājumiem.  Pavasara sanāksmju ietvaros tiek organizētas arī divpusējās tikšanās.  Rīkojuma projekts ir izstrādāts, lai izveidotu valdības delegāciju Latvijas Republikas pilnvērtīgas dalības nodrošināšanai un valsts interešu sekmīgai pārstāvēšanai IMF un WBG pilnvarnieku pavasara sanāksmē, kas notiks 2020. gada 17.-19. aprīlī, Vašingtonā, ASV. Latvijas Republikas delegācijas vadītājs būs finanšu ministrs Jānis Reirs. Lai nodrošinātu Latvijas Republikas pārstāvību atbilstoši sanāksmju darba kārtībai, delegācijā iekļautas atbildīgās amatpersonas no Finanšu ministrijas, Finanšu un kapitāla tirgus komisijas, Latvijas Bankas, Ārlietu ministrijas un Valsts kases.  Kā Latvijas Republikas pilnvarnieka pagaidu vietniece Starptautiskajā Rekonstrukcijas un attīstības bankā uz pavasara sanāksmes norises laiku tiek noteikta Līga Kļaviņa, Finanšu ministrijas valsts sekretāra vietniece finanšu politikas jautājumos |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija ar 2020. gada 8. janvārī nosūtītu vēstuli Nr. 2.1-23/17-3/69 informēja Ārlietu ministriju, Ekonomikas ministriju, Finanšu un kapitāla tirgus komisiju, Latvijas Banku un Valsts kasi par IMF un WBG pavasara sanāksmi, aicinot informēt par deleģētajiem pārstāvjiem dalībai sanāksmē. Latvijas delegācijas sastāvā ir iekļautas amatpersonas atbilstoši informācijai, ko sniedza iepriekš minētās institūcijas. No Ekonomikas ministrijas pārstāvji netika deleģēti. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Projekts atbilst Latvijas saistībām pret Starptautisko Rekonstrukcijas un attīstības banku un Starptautisko Valūtas fondu, kas noteiktas Starptautiskās Rekonstrukcijas un attīstības bankas Vienošanās līguma 5. panta otrās daļas „c” punktā un Starptautiskā Valūtas fonda Vienošanās līguma 12. panta otrās daļas „c” punktā. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts neskar plašākas sabiedrības intereses, bet attiecas uz pārstāvju deleģēšanu IMF un WBG pilnvarnieku pavasara sanāksmei. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Finanšu ministrija, Finanšu un kapitāla tirgus komisija, Latvijas Banka, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nav saistīta ar jaunu institūciju izveidi, esošu institūciju likvidēšanu vai reorganizāciju. |
| 3. | Cita informācija | Nav |

Finanšu ministrs J. Reirs

Vītola 67083825

[Liene.Vitola@fm.gov.lv](mailto:Liene.Vitola@fm.gov.lv)